Document ID: /roh_data/filtered/fineweb-2-filterrobots_roh.jsonl.gz/11246

Ch'i dovra ina refurma da l'AVS suttascrivan tuts. La proposta ch'è uss vegnida sin maisa è però dispitaivla. La sanestra è cunter l'auzament da la vegliadetgna da pensiun da las dunnas ch'è previs ed als burgais mancan soluziuns per ils problems structurals da l'AVS.
Entamez stat Alain Berset ch'emprova da chattar il cumpromiss cun la refurma.
- Uschia vul Berset che las dunnas van pir cun 65 en pensiun, per dunnas che stattan curt avant la pensiun èn previsas mesiras da cumpensaziun.
- Vinavant duai esser pussibel per tuts dad ir flexibel en pensiun tranter 62 e 70 onns. Pli baud ch'insatgi va en pensiun e pli pauc ch'ins survegn.
- Er previs è d'auzar la taglia sin plivalur per 0,7%.
Tranter auter cun questas mesiras duai l'AVS vegnir stabilisada fin l'onn 2030.
RR novitads 12:00